રાજકોટનો 150 ફૂટ રિંગ રોડ બંધમાં જોડાયો ન હોય તેમ દુકાનો ખુલ્લી જોવા મળી હતી. રાજકોટના મોટાભાગના રાજમાર્ગો પર સવારથી જ લોકોની ચહલ પહલ જોવા મળી રહી છે. બાલાજી હોલ પાસે ભાજપના કાર્યકરની હોટેલ પર 2 પોલીસ જવાન સુરક્ષાને લઇને રાખવામાં આવ્યા છે. તેમજ શહેરના અમુક પેટ્રોલ પંપ પણ બંધ કરાવવા કોંગ્રેસના કાર્યકરો નીકળ્યા હતા.રાષ્ટ્રીય શાળાને બંધ કરાવવા આવેલા 20થી 25 કાર્યકરોની અટકાયત કરવામાં આવી હતી. રાજનગર ચોક, માયાણી ચોકમાં દુકાનો ખુલી છે જ્યારે શાળાઓ બંધ છે. હોસ્પિટલ ચોકમાં આવેલા પેટ્રોલ પંપને મહિલા કોંગ્રેસ દ્વારા બંધ કરાવવામાં આવ્યો હતો તો યાજ્ઞીક રોડ પરની મોટાભાગની દુકાનો બંધ રહી છે.